# Windows 11

|  |
| --- |
| Windows 11 |
|   |
| Základné informácie |
| Vývojár | Microsoft |
| Rodina OS | Microsoft Windows, Windows NT |
| Programovací jazyk | C, C++, C#, JSA |
| Prvé oznámenie | 24. jún 2021 |
| Prvá verzia | 5. október 2021 |
| Posledná stabilná verzia | 25H2 (10.0.22631.2301) / 30. september 2025 |
| Posledná testovacia verzia | Build 23560 / 19. októbra 2025 |
| Metóda aktualizácie | Windows Update Microsoft Store |
| Manažér balíkov | winget |
| Podporované platformy | x86-64, ARM64 |
| Jadro | hybridné |
| Predchodca | Windows 10 |
| Stav vývoja | Aktívny |
| Ďalšie odkazy |
| Web | microsoft.com/windows/windows-11 |
| Commons | Windows 11 |
|

|  |  |
| --- | --- |
|  |  Informatický portál |

 |

|  |
| --- |
| Operačné systémy |
| Microsoft Windows |
| 1.0 • 2.0 • 3.0 • 3.1x • 95 • NT • 98 • 2000 • Me • XP • 2003 • Vista • 2008 • Windows 7 • CE • Mobile • Windows 8 • Windows 8.1 • Windows 10 • Windows 11 |
| Mac OS |
| System 6 · System 7 · Mac OS 8 · Mac OS 9 · macOS |
| GNU/Linux (distribúcia) |
| Ubuntu · Debian · Fedora · Gentoo · Knoppix · Mandriva · Red Hat Linux · Slackware · SUSE · ďalšie... |
| BSD |
| FreeBSD · NetBSD · OpenBSD · DragonFly BSD |
| Mobilný telefón a PDA |
| PalmOS · Windows Mobile · Windows Phone · Android · Symbian OS · OS X · iOS |
| DOS |
| MS-DOS · DR-DOS · Enhanced-DR-DOS · FreeDOS · PTS-DOS |
| Ďalšie |
| CP/M · OS/2 · QNX · Solaris · UNIX · AmigaOS · BeOS · OpenVMS · NeXTSTEP |
| z • d • u |

**Windows 11** je 64-bitový operačný systém pre osobné počítače od firmy Microsoft, nástupca Windows 10. Oficiálne oznámený bol 24. júna 2021, jeho prvé vydanie je k dispozícii od 5. októbra 2021. Windows 11 by mal byť dostupný zadarmo pre používateľov Windows 10 prostredníctvom Windows Update ak počítač spĺňa minimálne hardvérové požiadavky.

V porovnaní s predchádzajúcimi verziami už nie sú podporované počítače s architektúrou IA-32 alebo používajúce BIOS. Striktnejšie sú tiež oficiálne hardvérové požiadavky, potrebný je počítač s rozhraním UEFI, podporujúcim funkciu Secure Boot a spĺňajúci špecifikáciu Trusted Platform Module 2.0, ako aj DirectX 12. Požiadavke na procesor Intel Core 8. generácie alebo AMD Ryzen 2000 by mali orientačne vyhovovať počítače zostavené z aktuálneho hardvéru po auguste 2017 resp. apríli 2018, kedy boli tieto procesory predstavené. Na overenie kompatibility vydal Microsoft nástroj *PC Health Check*, existuje tiež neoficiálny open-source nástroj *WhyNotWin11*.

## Vývoj

Po vydaní Windows 10 v roku 2015 spoločnosť Microsoft uvádzala, že ide o „finálnu verziu systému Windows“. Operačný systém bol prezentovaný ako služba, ktorej nové zostavenia a aktualizácie budú vydávané priebežne.

Špekulácie o novej verzii či redizajne systému Windows sa objavili začiatkom roka 2021 v nadväznosti na pracovnú ponuku spoločnosti Microsoft, odkazujúcu na „rozsiahle omladenie“ systému. Malo ísť o redizajn s kódovým označením *Sun Valley* [sʌn ˈvæli], ktorý mal zmodernizovať používateľské rozhranie systému. Výkonný riaditeľ Microsoftu Satya Nadella počas svojho prejavu v úvode májovej vývojárskej konferencie *Microsoft Build 2021* spomenul novú generáciu systému Windows, ktorú podľa jeho slov niekoľko mesiacov testoval, s tým, že o nej spoločnosť čoskoro oznámi viac. Týždeň po konferencii začal Microsoft rozosielať pozvánky na špeciálne podujatie, ktoré sa malo konať 24. júna 2021 o 11:00 EDT (17:00 SELČ). Čas začiatku, 11 hodín, vyvolal špekulácie, že ide o narážku na Windows 11.

15. júna 2021 unikla na internet predbežná verzia systému Windows 11 s rozhraním, pripomínajúcim vetvu Windows 10X, ktorej vývoj bol ukončený, spolu s prepracovaným rozhraním po prvom spustení a logom Windows 11. Oficiálne bol potom Windows 11 avizovaný na spomenutom podujatí 24. júna 2021.

## Funkcie

### Používateľské rozhranie a návrh

Windows 11 obsahuje aktualizované používateľské rozhranie navrhnuté systémom Fluent Design. Prevláda v ňom priesvitnosť a zaoblené rohy. Ponuka Štart sa teraz nachádza uprostred panelu úloh (pruh dole). Zobrazenie úloh – funkcia predstavená v systéme Windows 10 – má nový dizajn. Medzi ďalšie zmeny patria nové systémové ikony, zvuky a widgety.

### Integrované aplikácie

Do systému Windows 11 bude integrovaná služba Microsoft Teams, ešte je tam aj Copilot, ktoré sú prístupné z panelu úloh. V rámci operačného systému bude distribuovaná aj služba Xbox Game Pass a do systému Windows 11 budú integrované aj funkcie konzol Xbox Series X a Series S, Auto HDR a DirectStorage.

### Aplikácie pre Android

Windows 11 má umožniť používateľom inštalovať do počítača aplikácie pre Android a to pomocou Microsoft Store. V septembri 2021 však Microsoft avizoval, že sa podpora odkladá.

## Minimálne hardvérové požiadavky

Príklad výstupu nástroja na overenie kompatibility *WhyNotWin11*

|  |  |
| --- | --- |
| procesor | Intel Core 8. generácie alebo AMD Ryzen 2000 a novšie. Podporované sú tiež procesory od Qualcommu |
| RAM | 4 GB alebo viac |
| úložisko | 64 GB |
| firmware systému: | rozhranie UEFI, Secure Boot (funkcia zabezpečeného spustenia) |
| TPM | TPM (Trusted Platform Module) verzie 2.0 |
| grafická karta | kompatibilná s DirectX 12 alebo novším s ovládačom WDDM 2.0 |
| obrazovka | displej s vysokým rozlíšením (aspoň 720p), ktorý má väčšiu uhlopriečku ako 9", 8 bitov na farebný kanál |
| pripojenie k internetu a účty Microsoft | verzia Windows 11 Home a od aktualizácie 22H2 aj Windows 11 Pro vyžadujú pripojenie k internetu a konto Microsoft na dokončenie nastavenia zariadenia pri prvom použití. Všetky vydania Windows 11 vyžadujú prístup na internet, aby bolo možné vykonávať aktualizácie a sťahovať a využívať niektoré funkcie. Niektoré funkcie vyžadujú konto Microsoft. |

### Inštalácia na staršie počítače

Zariadeniam s nepodporovanými procesormi nie je inštalácia ani spustenie systému blokované, je však potrebné zrealizovať čistú inštaláciu prípadne aktualizáciu pomocou inštalačného média z ISO obrazu, nakoľko služba Windows Update aktualizáciu z Windows 10 na nepodporovanom systéme neponúkne. Používatelia musia naviac odsúhlasiť, že nebudú mať nárok dostávať aktualizácie a že na prípadné škody, spôsobené používaním systému Windows 11 v nepodporovanej konfigurácii sa nevzťahuje záruka výrobcu.

## Referencie

## Iné projekty

Commons* Commons ponúka multimediálne súbory na tému **Windows 11**

## Externé odkazy

* Oficiálna stránka
* ISO obraz na stiahnutie
* Popis možností čistej inštalácie na tomshardware.com (po anglicky)
* Recenzia na touchIT.sk
* Recenzia na Živě.cz (po česky)
* Recenzia na The Verge (po anglicky)

## Zdroj

*Tento článok je čiastočný alebo úplný preklad článku Windows 11 na českej Wikipédii.*